CELEX: 22017D1323
Language: lt
Date: 1454630400000
Title: 2016 m. vasario 5 d. EEE jungtinio komiteto sprendimas Nr. 40/2016, kuriuo iš dalies keičiamas EEE susitarimo 47 protokolas (Techninių prekybos vynu kliūčių panaikinimas) [2017/1323]

20.7.2017   
               
               
                  LT
               
               
                  Europos Sąjungos oficialusis leidinys
               
               
                  L 189/60
               
            EEE JUNGTINIO KOMITETO SPRENDIMAS
      Nr. 40/2016
      2016 m. vasario 5 d.
      kuriuo iš dalies keičiamas EEE susitarimo 47 protokolas (Techninių prekybos vynu kliūčių panaikinimas) [2017/1323]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1);
               
            
                  (2)
               
               
                  Reglamentu (ES) Nr. 1308/2013 panaikinamas į EEE susitarimą įtrauktas Tarybos reglamentas (EB) Nr. 1234/2007 (2), todėl jis turi būti išbrauktas iš EEE susitarimo;
               
            
                  (3)
               
               
                  šis sprendimas susijęs su teisės aktais dėl vyno. Teisės aktai dėl vyno netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nurodyta EEE susitarimo 47 protokolo įžanginės dalies septintoje pastraipoje. Todėl šis sprendimas netaikomas Lichtenšteinui;
               
            
                  (4)
               
               
                  todėl EEE susitarimo 47 protokolas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo 47 protokolo 1 priedėlio 8 punkto tekstas (Tarybos reglamentas (EB) Nr. 1234/2007) keičiamas taip:
      „32013 R 1308: 2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).
      Šiame susitarime reglamento nuostatos pritaikomos taip:
      
                  a)
               
               
                  taikomos tik šios reglamento nuostatos:
                  
                               
                           
                           
                              1 straipsnio 2 dalies l punktas, plg. I priedo XII dalį,
                           
                        
                               
                           
                           
                              3 straipsnio 1 dalis, plg. II priedo IV dalį,
                           
                        
                               
                           
                           
                              75 straipsnio 3 dalies f, g, h, k ir m punktai, 4 dalis ir 5 dalies d punktas,
                           
                        
                               
                           
                           
                              78 straipsnio 1 dalies b punktas ir 2 dalis, plg. VII priedo II dalį ir VII priedo I priedėlį,
                           
                        
                               
                           
                           
                              80 straipsnis, plg. VIII priedą,
                           
                        
                               
                           
                           
                              81 ir 82 straipsniai,
                           
                        
                               
                           
                           
                              83 straipsnio 2 ir 3 dalys,
                           
                        
                               
                           
                           
                              92–108 straipsniai,
                           
                        
                               
                           
                           
                              112 ir 113 straipsniai,
                           
                        
                               
                           
                           
                              117–121 straipsniai,
                           
                        
                               
                           
                           
                              146 straipsnis ir
                           
                        
                               
                           
                           
                              147 straipsnio 1 ir 2 dalys.
                           
                        Nuostatos taikomos su adaptacijomis, kurios gali būti grindžiamos Susitarimo pagrindinio teksto nuostatomis, Susitarimo 47 protokolo įvade nurodytomis horizontaliosiomis adaptacijomis ir Susitarimo 47 protokolo 1 priedėlyje nurodytomis konkrečiomis adaptacijomis;
               
            
                  b)
               
               
                  ELPA šalių atstovai visapusiškai dalyvauja reglamento 229 straipsnyje nurodyto komiteto, kuris sprendžia klausimus, patenkančius į Susitarime nurodytų aktų taikymo sritį, darbe, tačiau neturi balsavimo teisės.“
               
            2 straipsnis
      
         Europos Sąjungos oficialiojo leidinio EEE priede skelbtinas Reglamento (ES) Nr. 1308/2013 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2016 m. vasario 6 d., jei buvo pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2016 m. vasario 5 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 347, 2013 12 20, p. 671.
      
         (2)  OL L 299, 2007 11 16, p. 1.
      
         (*1)  Konstitucinių reikalavimų nenurodyta.